това няма данни те да са причинили съществена вреда на промишлеността на Съюза.
 (527)
 В коментарите си относно окончателното разгласяване ПК заяви, че Комисията не е установила, че вносът на разглеждания продукт от Китай оказва въздействие върху промишлеността на Съюза, и изтъкна по-специално, че увеличението на материалните запаси и намаляването на степента на използване на капацитета са резултат от неразумно разширяване на капацитета от страна на промишлеността на Съюза, довело до свръхкапацитет. Освен това CCCME заяви, че няма никаква взаимовръзка между вноса от Китай и развитието на промишлеността на Съюза. По-специално CCCME заяви, че на фона на най-големия ръст на вноса от Китай между 2017 г. и 2018 г. промишлеността на Съюза е увеличила рентабилността си. CCCME и ПК също така посочиха, че през периода 2018—2019 г., когато китайският внос се е увеличил и цените са спаднали, производителите от Съюза са увеличили продажните си цени, без да губят пазарен дял.
 (528)
 В това отношение Комисията припомня, че по-голямата част от пазара се основава на дългосрочни договори за доставка, както е обяснено в съображения 497—507. Освен това рентабилността на промишлеността на Съюза е била под целевата печалба през разглеждания период, което показва, че е имало вреда по това време. Поради това Комисията счете, че горните аргументи на CCCME и ПК не говорят за липса на причинно-следствена връзка между дъмпинга и вредата. Всъщност това само потвърждава, че е имало известно забавяне между нарастването на вноса на разглеждания продукт от Китай и момента, в който вредата е настъпила и може да бъде установена въз основа на съответните тенденции.
 (529)
 В коментарите си относно окончателното разгласяване Eku Kabel заяви, че обемът на вноса на КОВ е намалял от 2018 г. до 2019 г. и че може да бъде регистриран допълнителен спад през 2020 г. и че поради този спад на вноса не следва да се налагат мита.
 (530)
 При разследването се установи постоянно нарастване на обема на вноса на КОВ от КНР през целия разглеждан период. Въпреки това, ако обстоятелствата се променят, мерките може да бъдат преразгледани съгласно член 11, параграф 3 от основния регламент.
 (531)
 С оглед на горепосоченото вносът от държави, различни от Китай, не би могъл да е причинил наблюдаваното влошаване, що се отнася до показателите на промишлеността на Съюза, и при всяко положение не намалява причинно-следствената връзка между последните и вноса от Китай.
 5.2.2. Равнище на износа на промишлеността на Съюза
 (532)
 През разглеждания период обемът на износа на промишлеността на Съюза се е променял, както следва:
 Таблица 13
 Равнище на износа на производителите от Съюза
 2017 г.
 2018 г.
 2019 г.
 Разследван период
 Обем на износа (km кабел)
 85 676
 99 295
 95 397
 108 672
 Индекс
 100
 116
 111
 127
 Средна цена (EUR/km кабел)
 1 329
 1 111
 1 282
 949
 Индекс
 100
 84
 96
 71
 Източник: промишлеността на Съюза.
 (533)
 Износът на промишлеността на Съюза се е увеличил с 27 % през разглеждания период от около 85 000 km кабел през 2017 г. на около 108 000 km кабел през разследвания период.
 (534)
 Средната цена на износа